ઉનાળામાં વાળની માવજત ઘરગથ્થુ ઉપાયથી પણ કરી શકો છો, જેમાં કોપરેલ તેલમાં ચાર-પાંચ ટીપાં લીંબુનો રસ નાખો અથવા આમળાનું તેલ કોપરેલ તેલમાં નાખી વાળમાં ૩૦ મિનિટ સુધી મસાજ કરો. એનાથી માથામાં ઠંડક થાય છે અને માથાની દુર્ગંધ પણ દૂર થાય છે. એ સિવાય નૅચરલ શૅમ્પૂથી વાળ ધોવા જોઈએ. એના લીધે પરસેવાને લીધે વાળમાં સાંજ સુધી જે વાસ આવે છે એ વાસ નહીં આવે. એ સિવાય મુલતાની માટીના પાણીમાં બે-ત્રણ ટીપાં આમળાનો રસ અને સુગંધ માટે ગુલાબજળ નાખીને ધોવાથી વાળ મુલાયમ અને સુંદર થશે. વાળને લીસા અને ચમકીલા બનાવવા માટે વાળમાં દૂધીનો રસ, કાકડી, ટમેટાંનો લેપ લગાડવો. આનાથી વિટામિન ચ્ અને ઘ્ પણ વાળને સારા પ્રમાણમાં મળી રહે છે. ઉનાળામાં ખાસ વાળને એક કલાક અથવા તો દોઢ કલાકના ગૅપમાં ઓળવા, જેથી વાળનો કચરો નીકળી જાય અને ડૅન્ડ્રફ ન થાય. વાળમાં પરસેવાને લીધે જે નાની-નાની ફોડીઓ થાય છે એના માટે વાળમાં થોડા સમય માટે ઠંડા પાણીવાળું નૅપ્કિન રાખવું. આનાથી વાળમાં ઠંડક રહે છે.